als_Latn dik_Latn sag_Latn
Kryetari i Partisë Demokratike, Lulzim Basha vizitoi zonën e Spitenit në Lezhë për të parë nga afër situatën e krijuar nga përmbytjet.
Basha akuzoi Kryeministrin Rama se ka braktisur qytetarët. Ai kërkoi shpalljen e gjendjes së jashtëzakonshme dhe shpërndarjen e ndihmave për banorët e prekur nga përmbytjet.
Lulzim Basha, Kryetar i PD-së: “Kryeministri ka braktisur të përmbyturit dhe ka shkuar për shtatë palë qejfe të kridhet për lukset e ekspozitave të veta personale. Unë i bëj thirrje autoriteteve; të dislokohen urgjentisht në zonën e përmbytur, të shpallet gjendja e jashtëzakonshme, t’i vihen në ndihmë qindra familjeve që janë të rrethuara nga uji, të mos ndalojnë për asnjë çast hidrovohet, të mos fiken pompat dhe të ndizen vetëm kur vjen kryetari i opozitës, të disolokohen mjetet për të hapur rrugët, të vihen në dispozicion të gjitha kapacitetet e OSHEE-së për vendet ku mungon energjia elektrike dhe të fillojë shpërndarja e ndihmës ushqimore dhe mjeteve të tjera aty ku përmbytja ka dëmtuar në mënyrë të pariparueshme shtëpitë dhe e ka bërë të pamundur që të kalojnë natën në shtëpitë e tyre. Shqiptarët e përmbytur, ai në luks. Kjo është e papranueshme, kjo është kriminale.”
Kreu i demokratëve tha se Kryeministri Rama nuk e shpall gjendjen e jashtëzakonshme pasi nuk do të dëmshpërmblejë familjet e prekura nga përmbytjet.
als_Latn als_Latn als_Latn als_Latn